જનાબે ઉમ્મે સલમાની રિવાયત છે કે:, હઝરત રસુલુ અલ્લાહ(સ.અ.વ.) મારા ઘરમાં તશરીફ ફરમાવી રહ્યા હતા અને હુસૈન(અ.સ.) મારી પાસે હતા, આપ (અ.સ.) આં હઝરત(સ.અ.વ.)ની પાસે જવા ઇચ્છતા હતા. મેં ખોળામાં લીધા તેથી તેઓ રડવા લાગ્યા, તો મેં આપ(અ.સ)ને છોડી દીધા, પછી આં હઝરત(સ.અ.વ.)ની પાસે જવા લાગ્યા, મેં ફરીથી ખોળામાં લીધા તો આપ(અ.સ.)રડવા લાગ્યા, મે ફરીથી છોડી દીધા. તે સમયે જીબ્રઇલ(અ.સ)એ આં હઝરત(સ.અ.વ.)ને કહ્યું: "અય મોહમ્મદ(સ.અ.વ.)! શું તમે તેમને ચાહો છો? ફરમાવ્યું: "હાં. કહ્યું: "નઝદીકમાં જ આપની ઉમ્મત તેમને શહીદ કરશે, અગર આપ (સ.અ.વ.) ચાહો તો આપને તે માટી બતાવુ જ્યાં તેમને કત્લ કરવામાં આવશે. જીબ્રઇલ(અ.સ.)એ હાથ લંબાવીને તે માટી બતાવી જેના લીધે હઝરત રસુલુ અલ્લાહ(સ.અ.વ.) રડવા લાગ્યા.